open-index/open-wikipedia-markdown huggingface dataset:
শরীফ খসরুজ্জামান

**শরীফ খসরুজ্জামান** হলেন মুক্তিযোদ্ধা, স্বনামধন্য ছাত্রনেতা এবং জাতির পিতা বঙ্গবন্ধু শেখ মুজিবুর রহমানের একনিষ্ঠ সৈনিক। তিনি বাংলাদেশ আওয়ামী লীগের মনোনয়নে ১৯৯১ থেকে ২০০১ সাল অবধি জাতীয় সংসদের সদস্য হিসেবে দায়িত্ব পালন করেছেন। ১৯৯১ ও জুন ১৯৯৬ সালে বাংলাদেশ আওয়ামী লীগের হয়ে সংসদ সদস্য নির্বাচিত হন। পরে ২০০৬ সালের ডিসেম্বর মাসে তিনি বিএনপিতে যোগদান করেন।

## জন্ম ও প্রাথমিক জীবন
শরীফ খসরুজ্জামান ১৯৪৫ সালে  ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) খুলনার নড়াইল জেলার লোহাগড়া উপজেলার জয়পুরের বাবরা গ্রামে জন্মগ্রহণ করেন। ব্যবসার সুবাদে খুলনার খালিশপুর হাউজিং এস্টেট এলাকায় স্ব-পরিবারে বসবাস করতেন।

## রাজনৈতিক ও কর্মজীবন
শরীফ খসরুজ্জামান ছাত্রলীগের রাজনীতির সঙ্গে জড়িত ছিলেন। তিনি ১৯৭১ সালে মুক্তিযুদ্ধের সময় নড়াইলে মুজিব বাহিনীর প্রধান ছিলেন। তার নেতৃত্বে মুক্তিযুদ্ধে লোহাগড়া মুক্ত হয়। তিনি ১৯৯১ সালের পঞ্চম ও জুন ১৯৯৬ সালের সপ্তম জাতীয় সংসদ নির্বাচনে তিনিবাংলাদেশ আওয়ামী লীগের হয়ে সংসদ মনোনয়নে নড়াইল-২ আসন থেকে সংসদ সদস্য নির্বাচিত হন। ২০০৮ সালের অনুষ্ঠিত জাতীয় সংসদ নির্বাচনে মনোনয়ন না পেয়ে বাংলাদেশ জাতীয়তাবাদী দলে (বিএনপি) যোগদান করেন। বিএনপির জাতীয় নির্বাহী কমিটির সাবেক সদস্য তিনি।

## পারিবারিক জীবন
ব্যক্তিগত জীবনে শরীফ খসরুজ্জামান বিবাহিত, দুই পুত্র ও এক কন্যার জনক।

## মৃত্যু
শরীফ খসরুজ্জামান ১৮ জুলাই ২০১৮ সালে ঢাকার ধানমন্ডির আনোয়ার খান মডার্ন হাসপাতালে বার্ধক্যজনিত কারণে মৃত্যুবরণ করেন। মৃত্যু কালে তার বয়স হয়েছিলো ৭৩ বছর। খুলনার খালিসপুরে নড়াইলের লোহাগড়ার জয়পুর ইউনিয়নের বাবরা গ্রামে নামাজে জানাজা শেষে পারিবারিক কবরস্থানে তাকে দাফন করা হবে।

## আরও দেখুন

* পঞ্চম জাতীয় সংসদ সদস্যদের তালিকা
* সপ্তম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* পঞ্চম জাতীয় সংসদ সদস্যদের তালিকা (১৯৯১)  –জাতীয় সংসদ
* সপ্তম জাতীয় সংসদ সদস্যদের তালিকা (জুন ১৯৯৬)  –জাতীয় সংসদ

বিষয়শ্রেণী:১৯৪৫-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:নড়াইল জেলার রাজনীতিবিদ
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নড়াইল জেলার ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
আজমগড় জেলা

**আজমগড় জেলা** হল ভারতের উত্তরপ্রদেশ রাজ্যের আজমগড় বিভাগের তিনটি জেলার মধ্যে একটি।

## ব্যুৎপত্তি
জেলার সদর শহর, আজমগড়ের নামানুসারে এই জেলার নামকরণ করা হয়েছে। বিক্রমজিতের পুত্র আজম, ১৬৬৫ সালে এই শহরটি প্রতিষ্ঠা করেন। নিজামবাদের পরগনার মেহনগরের গৌতম রাজপুত বংশোদ্ভূত বিক্রমজিৎ ইসলাম ধর্ম গ্রহণ করেছিলেন। তার দুটি পুত্র ছিল, আজম ও আজমত। এটি ঋষি দুর্বাসার স্থান হিসাবেও পরিচিত, তার আশ্রমটি টন এবং মাঝুই নদীর সঙ্গমের কাছে ফুলপুর উপ-জেলায় ছিল, ,ফুলপুর উপ-জেলা সদর থেকে  উত্তরে।

## ইতিহাস

ষোড়শ শতকের শেষের দিকে, আজমগড় জেলা থেকে একজন গৌতম রাজপুত দিল্লির মুঘলরাজদরবারে অন্তর্ভুক্ত হন। সেখানে তিনি আরও বেশি প্রতিপত্তি অর্জনের সন্ধানে গিয়েছিলেন। তার উদ্দেশ্য সফল হয়েছিল, রাজদরবার থেকে অবশেষে তাঁকে আজমগড় অঞ্চলে ২২টি পরগনা পুরস্কার প্রদান করা হয়। এখান থেকে একটি পারিবারিক বংশলতিকা শুরু হয়, যে বংশের বংশধরেরা এই অঞ্চলের রাজা হয়ে ওঠেন। এটি উন্নতির একটি সাধারণ রাস্তা, এইভাবে অখ্যাত কোন বংশ প্রভাবশালী হয়ে উঠতে পারে।

### ঔপনিবেশিক যুগ
১৮০১ সালে, লখনউ এর ওয়াজিররা জেলাটিকে ব্রিটিশদের হাতে তুলে দেয়। আজমগড়ের হিন্দু ও মুসলমান উভয় ধর্মের ভূমি মালিকেরাই (রৌতারা নামে পরিচিত) ১৮৫৭ সালে ব্রিটিশদের বিরুদ্ধে সিপাহী বিদ্রোহে সহায়তা করেছিলেন। ১৮৫৭ সালের ৩রা জুন স্থানীয় পদাতিক সৈন্যবাহিনীর ১৭তম রেজিমেন্ট আজমগড়ে বিদ্রোহ করেছিল, তারা তাদের কয়েকজন অফিসারকে হত্যা করেছিল এবং সরকারী সম্পত্তি লুট করে ফৈজাবাদ নিয়ে যায়। জেলাটি গোর্খা ও বিদ্রোহীদের মধ্যে লড়াইয়ের কেন্দ্রবিন্দুতে পরিণত হয়েছিল, কর্নেল কেলি ১৮৫৮ সালের অক্টোবরে এই অবস্থাকে নিয়ন্ত্রণে আনেন। সর্বাধিক উল্লেখযোগ্য বিদ্রোহী ছিলেন প্রয়াত জনাব লাল মোহাম্মদ চিভতাভিন। পরবর্তীকালে অনেক স্থানীয় ভূমি মালিক ব্রিটিশদের দ্বারা চূর্ণ হয়ে যায়। পরবর্তীতে, আজমগড়ের বাসিন্দারা ১৯৪২ সালে অসহযোগ আন্দোলন এবং ভারত ছাড়ো আন্দোলন-সহ বিভিন্ন জাতীয় আন্দোলনে অংশ নিয়েছিলেন। ঐতিহাসিক, সমাজ সংস্কারক, জাতীয়তাবাদী রাহুল সাংকৃত্যায়ন এই জেলার কানাইলা গ্রামে জন্মগ্রহণ করেছিলেন।

## ভূগোল
আজমগড় জেলাটি  এলাকা জুড়ে রয়েছে। জেলাটি গঙ্গা এবং ঘাগরা নদীর মধ্যে অবস্থিত। আজমগড় জেলার পূর্বদিকে আছে মউ, উত্তরে গোরক্ষপুর, দক্ষিণ-পূর্বে গাজীপুর, দক্ষিণ-পশ্চিমে জৌনপুর, পশ্চিমে সুলতানপুর এবং উত্তর-পশ্চিমে আম্বেদকর নগর জেলা।

জমির ঢাল উত্তর-পশ্চিম থেকে দক্ষিণ-পূর্ব দিকে বিস্তৃত। মোটামুটিভাবে বলতে গেলে, জেলাটি সমান্তরাল শৈলশিরার একটি ধারা নিয়ে গঠিত, যার শিখরগুলি নদীর প্রবাহ বরাবর সমতল বা ফাঁপা হয়ে পড়েছে; শৈলশিরার মাঝে মাঝে ধানের জমি, এবং তারই মধ্যে বহু প্রাকৃতিক জলাশয়।

আজমগড় জেলাটি ৭টি উপজেলা এবং ২২টি ব্লকে বিভক্ত। জেলায় ৪,১০৬টি গ্রাম (৩,৭৯২টি জনবসতিপূর্ণ এবং ৩১৪টি বসতিহীন) রয়েছে।

## তথ্যসূত্র

## বহিঃসংযোগ
* 


বিষয়শ্রেণী:উত্তরপ্রদেশের জেলা
বিষয়শ্রেণী:ভারতের জেলা
তাজিকিস্তানের ধর্ম

মধ্য এশিয়া অঞ্চলের সবচেয়ে প্রভাবশালী ধর্ম হল ইসলাম। আর এ অঞ্চলে ইসলাম আসে ৭ম শতকে, আরবদের মাধ্যমে। সে সময় থেকেই ইসলাম হয়ে ওঠে তাজিক সংস্কৃতির এক অবিচ্ছেদ্য অংশ।

তাজিকিস্তান একটি ধর্ম নিরপেক্ষ রাষ্ট্র। সোভিয়েত যুগে ধর্ম পালনে বিধি নিষেধ থাকলেও সোভিয়েত পরবর্তী সময়ে এ দেশে ধর্মীয় কর্মকাণ্ড বৃদ্ধি পেয়েছে।

তাজিকিস্তানের অধিকাংশ মানুষ মুসলিম। আর মুসলিমদের বেশির ভাগই ইসলামের সুন্নি শাখার অনুসারী। তবে কিছু মুসলিম শিয়া ইসলাম পালন করে থাকে।

## ইসলাম

## অন্যান্য ধর্ম

## ধর্মীয় স্বাধীনতা

## তথ্যসূত্র

বিষয়শ্রেণী:তাজিকিস্তানের ভূগোল
শাহাদাৎ হোসেন (অভিনেতা)

**শাহাদাৎ হোসেন** হলেন একজন বাংলাদেশি অভিনেতা ও রেডিও ব্যক্তিত্ব যিনি মঞ্চ, টেলিভিশন ও চলচ্চিত্রে কাজ করেছেন। তিনি *[[গহীন বালুচর]]* চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার ২০১৭ লাভ করেছেন।

## প্রারম্ভিক জীবন ও শিক্ষা
শাহাদাৎ হোসেন ১৯৭৬ সালের ৯ নভেম্বর খুলনায় জন্মগ্রহণ করেন। তিনি খুলনা জেলাতেই মাধ্যমিক ও উচ্চমাধ্যমিক পর্যায়ে পড়াশোনা করেছেন। তিনি বাংলা কলেজ থেকে রাষ্ট্রবিজ্ঞানে স্নাতক হয়েছেন।

## কর্মজীবন
শাহাদাৎ হোসেন বিদ্যালয়ে পড়াকালীন সময় থেকেই মঞ্চনাটকে অভিনয় করতেন। তিনি ১৯৯৭ সালে সেন্টার ফর এশিয়ান থিয়েটারে যোগদান করেন। ২০০৫ সালে টিভি নাটকে অভিষেক ঘটে তার। তিনি *[[সিসিমপুর]]* এ বাহাদুর চরিত্রে অভিনয় করেছেন। তিনি *মন তার শঙ্খিনী* এ অভিনয়ের জন্য এক পর্বের নাটক ও টেলিফিল্মের সেরা অভিনেতা বিভাগে লাক্স আরটিভি অ্যাওয়ার্ডস ২০১৬ লাভ করেছিলেন।

মঞ্চনাটক ও টেলিভিশনের পাশাপাশি শাহাদাৎ হোসেন চলচ্চিত্রেও অভিনয় করেছন। তার অভিনীত প্রথম চলচ্চিত্র *আন্ডার কন্সট্রাকশন*। তার প্রথম মুক্তিপ্রাপ্ত চলচ্চিত্র *সুতপার ঠিকানা*। চলচ্চিত্রটি ২০১৫ সালে মুক্তি পেয়েছিল। ২০১৬ সালে তার অভিনীত চলচ্চিত্র *আন্ডার কন্সট্রাকশন* প্রেক্ষাগৃহে মুক্তি পেয়েছিল। ২০১৬ সালে তার অভিনীত চলচ্চিত্র *একাত্তরের নিশান* ও মুক্তি পেয়েছিল।

২০১৭ সালে শাহাদাৎ হোসেন অভিনীত চলচ্চিত্র *নুরু মিয়া ও তার বিউটি ড্রাইভার* প্রেক্ষাগৃহে মুক্তি পায়। এ বছরে তার অভিনীত চলচ্চিত্র *[[গহীন বালুচর]]* ও মুক্তি পেয়েছিল। চলচ্চিত্রটিতে অভিনয়ের জন্য তিনি চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার ২০১৭ লাভ করেন। ২০১৯ সালে তিনি *পারফর্মার* শিরোনামের একটি স্বল্পদৈর্ঘ্য চলচ্চিত্রে কাজ করেন।

চলচ্চিত্রে অভিনয়েত বাইরে শাহাদাৎ হোসেন নাভানা গ্রুপে এক বছরের বেশি সময় কাজ করেছেন। ২০০১ সালে তিনি সেখানে যোগ দিয়েছিলেন। এছাড়া তিনি এবিসি রেডিওর *বেহাল চৌরাস্তা* অনুষ্ঠানে কথাবন্ধু হিসেবে কাজ করেছেন।

## ব্যক্তিগত জীবন
শাহাদাৎ হোসেন ২০০৭ সালে ফারজানা রিতার সাথে বিবাহবন্ধনে আবদ্ধ হন।

## নির্বাচিত মঞ্চনাটক
* *ভেলুয়া সুন্দরী*
* *পিয়ার গ্যান্ট*
* *রাজা*
* *দ্য লেডি ফ্রম দ্য সি*
* *একশ বস্তা চাল*
* *দি কমিউনিকেটর*
* *ডগ, ওমেন, ম্যান*
* *অন্তরালে ইতিহাস*
* *স্তালিন*

## নির্বাচিত টিভি নাটক ও টেলিফিল্ম
* *[[সিসিমপুর]]*
* *স্বপ্নভুখ*
* *মিথ্যা তুমি দশ পিঁপড়া*
* *সবুজ নক্ষত্র*
* *কপথে মন*
* *যদি নির্বাসন দাও*
* *জননী*
* *একজন বিখ্যাত ব্যক্তির মৃত্যুর পর*
* *পিঞ্জর*
* *সোনালী মেঘের ভালোবাসা*
* *কিংকর্তব্য বিমুখ*
* *ঘোড়ার চাল আড়াই ঘর*
* *এবং*
* *শূন্যতা*
* *মন তার শঙ্খিনী*
* *আমারো পরানো যাহা চায়*
* *পাগলা ঘণ্টা*
* *প্রেমের সাতকাহন*
* *একটি দোতলা বাড়ির গল্প*
* *রাক্ষুসী*
* *পঁচাত্তরের ডায়েরি*

## চলচ্চিত্র তালিকা

## পুরস্কার ও মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:খুলনা জেলার অভিনয়শিল্পী
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী বেতার ব্যক্তিত্ব
বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:সরকারি বাঙলা কলেজের প্রাক্তন শিক্ষার্থী
বিষয়শ্রেণী:ঢাকার অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
সাইফ হাফিজুর রহমান

**সাইফ হাফিজুর রহমান খোকন** বাংলাদেশী আইনজীবী ও রাজনীতিবিদ যিনি নড়াইল-২ আসনের সাবেক সাংসদ। তিনি ১৯৮৬ ও ১৯৮৮ সালে জাতীয় পার্টির মনোনয়নে সংসদ সদস্য নির্বাচিত হয়ে ছিলেন। যুদ্ধাপরাধের মামলায় যাবজ্জীবন কারাদন্ডে দণ্ডিত দেলাওয়ার হোসাইন সাঈদীর মামলার সাক্ষী তিনি।

## প্রাথমিক জীবন
সাইফ হাফিজুর রহমান নড়াইল জেলার লোহাগড়া উপজেলায় জন্মগ্রহণ করেন। তিনি ঢাকা বিশ্ববিদ্যালয় থেকে ল' ডিগ্রি অর্জন করেন।

## রাজনৈতিক ও কর্মজীবন
সাইফ হাফিজুর রহমান নড়াইল জেলা আওয়ামী লীগের সহসভাপতি ও নড়াইল জেলা আইনজীবী সমিতির সভাপতি। ১৯৮৬ থেকে ১৯৯৬ সাল পর্যন্ত তিনি জাতীয় পার্টিতে ছিলেন, তখন ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদে নড়াইল-২ (লোহাগড়া) আসনে জাতীয় পার্টির মনোনয়নে সংসদ সদস্য নির্বাচিত হয়ে ছিলেন। ১৯৯১ ও ১৯৯৬ সালের নির্বাচনে ও জাতীয় পার্টির মনোনয়নে অংশ গ্রহণ করে পরাজিত হন। ২০০১ সালের নিরবাচনের পূর্বে আবার যোগ দেন আওয়ামী লীগে। তিনি যুদ্ধাপরাধের মামলায় যাবজ্জীবন কারাদন্ডে দণ্ডিত দেলাওয়ার হোসাইন সাঈদীর মামলার সাক্ষী।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নড়াইল জেলার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:নড়াইল জেলার আইনজীবী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:১৯৫৮-এ জন্ম
আবদুল কাদের সিকদার

**আবদুল কাদের সিকদার** যিনি **এ কাদের সিকদার** নামেও পরিচিত। ( - ২০ মে ২০২১) ছিলেন বাংলাদেশি রাজনীতিবিদ। তিনি নড়াইল-২ আসনের সাবেক সংসদ সদস্য।

## প্রাথমিক জীবন
আবদুল কাদের সিকদার  সালে নড়াইলের আওড়িয়া ইউনিয়নের রঘুনাথপুর গ্রামে জন্মগ্রহণ করেন। বিবাহিত জীবনে তার এক মেয়ে।

## রাজনৈতিক জীবন
এ কাদের সিকদার রাজনৈতিক জীবনের শুরু জাতীয় পার্টি দিয়ে।

নড়াইল সদর উপজেলা পরিষদের চেয়ারম্যান ও আওড়িয়া ইউনিয়ন চেয়ারম্যান ছিলেন তিনি।

তিনি নড়াইল জেলা বিএনপির ২ মেয়াদে সাধারণ সম্পাদক ছিলেন।

তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মননয়নে নড়াইল-২ আসন থেকে সংসদ সদস্য নির্বাচিত হয়েছিলেন।

১২ জুন ১৯৯৬ সালের সপ্তম জাতীয় সংসদ নির্বাচনেও নড়াইল-২ আসন থেকে বিএনপির মননয়নে অংশ গ্রহণ করে পরাজিত হন তিনি।

## মৃত্যু
আবদুল কাদের সিকদার ২০ মে ২০২১ সালে মৃত্যুবরণ করেন।

## তথ্যসূত্র

বিষয়শ্রেণী:১৯৫০-এর দশকে জন্ম
বিষয়শ্রেণী:২০২১-এ মৃত্যু
বিষয়শ্রেণী:নড়াইল জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:উপজেলা পরিষদের চেয়ারম্যান
মোটরযান

**মোটরযান** বলতে সেইসব সড়কপথে চালিত যানকে বোঝায় যেগুলিকে চালনা করার জন্য মোটর বা ইঞ্জিন নামক একটি স্বনির্ভর যান্ত্রিক ব্যবস্থা থাকে এবং যেগুলিতে এক বা একাধিক যাত্রী বা মাল পরিবহন করার স্থায়ী বা অস্থায়ী বন্দোবস্ত থাকে। রেলপথের যানবাহন (যেমন রেলগাড়ি ও ট্রামগাড়ি), আকাশপথের যানবাহন (যেমন বিমান বা উড়োজাহাজ ও হেলিকপ্টার) এবং জলযান (যেমন নৌকা ও জাহাজ) যদিওবা মোটরচালিত হয়, তাহলেও "মোটরযান" পরিভাষাটি দিয়ে এগুলিকে নির্দেশ করা হয় না। মোটর গাড়ি (সংক্ষেপে গাড়ি), মোটর ভ্যান, মোটর সাইকেল, মোপেড, বাস, ট্রাক, ট্রাক্টর, অ্যাম্বুলেন্স (রোগীবাহী মোটরযান), পুলিশের গাড়ি, দমকলের গাড়ি, ইত্যাদি মোটরযানের কিছু প্রকারভেদ।

কোনও কোনও দেশের আইন অনুযায়ী (যেমন মার্কিন যুক্তরাষ্ট্রের আইনে) সমতল পাকা রাস্তায় মোটরযানগুলির সর্বোচ্চ গতিবেগ ঘণ্টায় ২৫ মাইলের বেশি হতে হয়; সর্বোচ্চ বেগ এর চেয়ে কম হলে সেটিকে মোটরযান হিসেবে গণ্য করা হয় না। এছাড়া বিভিন্ন দেশের আইনে যাত্রীর নিরাপত্তা, ব্যবহারযোগ্যতা, আকার, আকৃতি, উদ্দেশ্য (সামরিক নয়, বরং বেসামরিক), ইত্যাদি সংক্রান্ত বিভিন্ন মানদণ্ডে উত্তীর্ণ হলে তবেই কোনও যানকে মোটরযানের মর্যাদা দেওয়া হয়।

২০১৬ সালের হিসাব অনুযায়ী সারা বিশ্বে ১৩২ কোটি মোটরগাড়ি ও ট্রাক ছিল। এর ২০ বছর আগে ১৯৯৬ সালে বিশ্বে ৬৭ কোটি মোটরযান ছিল। তারও ২০ বছর আগে ১৯৭৬ সালে বিশ্বে ৩৪ কোটি মোটরযান ছিল। সুতরাং ধারণা করা যায় যে প্রতি ২০ বছরে বিশ্বের মোটরযানের সংখ্যা দ্বিগুণ হচ্ছে। 

মার্কিন যুক্তরাষ্ট্রে মোটরযানের সংখ্যা ২৭ কোটি, যা বিশ্বের সমস্ত মোটরযানের প্রায় এক-পঞ্চমাংশ (২১%)। সেখানে মাথাপিছু ১.২ জনের একটি করে মোটরযান আছে। মোটরযানের সংখ্যার বিচারে চীনের অবস্থান দ্বিতীয়; সেখানে মোটরযানের সংখ্যা ১৯ কোটি ৪০ লক্ষ। চীন ২০১০-এর দশকে মাত্র ছয় বছরের মধ্যে ১০ কোটি নতুন মোটরযান যোগ করেছে। তৃতীয় অবস্থানে আছে এশিয়ার আরেক দেশ জাপান; সেখানে প্রায় ৭ কোটি ৬০ লক্ষ মোটরযান রয়েছে। ইউরোপ মহাদেশের দেশগুলির মধ্যে রাশিয়াতে সর্বোচ্চ সংখ্যক মোটরযান রয়েছে: ৫ কোটি ২০ লক্ষ। এছাড়া জার্মানিতে ৪ কোটি ৯০ লক্ষ, ইতালিতে ৪ কোটি ৩০ লক্ষ, ফ্রান্স ও যুক্তরাজ্যে ৩ কোটি ৯০ লক্ষ করে মোটরযান আছে। দক্ষিণ আমেরিকাতে ব্রাজিলে ৪ কোটি ৩০ লক্ষ মোটরযান বিদ্যমান।

কিছু কিছু দেশে গাড়ির পরিবর্তে মোটর সাইকেল বেশি প্রচলিত। যেমন ভিয়েতনামে প্রায় ৫ লক্ষ গাড়ির বিপরীতে সাড়ে ৪ কোটি মোটর সাইকেল রয়েছে।

## তথ্যসূত্র
তুল নদী

থাম্ব|200x200px| পাখির চোখে তুল নদী |alt=

**তুল নদী** () মধ্য এবং উত্তর মঙ্গোলিয়ার একটি নদী। মঙ্গোলদের কাছে পবিত্র, তুল নদীকে সাধারণত মঙ্গোলিয়ায় *খাতান* (রানী)*তুল* বলা হয়। এটি  লম্বা এবং  এলাকা জুড়ে বিস্তৃত। ৬৩৬ খ্রিস্টাব্দে একটি চায়নিজ ঐতিহাসিক গ্রন্থ *বুক অব সুই* -এ নদীটিকে "দুলুও নদী" বলা হয়েছে। *দ্য সিক্রেট হিস্ট্রি অব মঙ্গোল* (১২৪০ খ্রিস্টাব্দ)-এ ঘন ঘন "তুল নদীর কৃষ্ণ বন" উল্লেখ করা হয়েছে যেখানে ওয়াং খানের প্রাসাদ ছিল। মিং রাজবংশ (১৩৬৮-১৬৪৪) চীন থেকে মঙ্গোলদের বিতারিত করে প্রতিষ্ঠিত হয়েছিল। বেইজিং দখল করার পরে, মিং এর প্রতিষ্ঠাতা হংউ সম্রাট ১৩৭২ সালে তুল নদীর তীরে মঙ্গোলদের পরাজিত করে তাদের আবার ওরখন নদীর দিকে ধাবিত করেছিলেন। একইভাবে হংউ সম্রাট ১৪১৪ সালে আবার তুল নদীর তীরে ঐরাতদের পরাজিত করেছিল।

নদীটির উৎপত্তি হয়েছে টোভ আইমাগের আর্ডেন জেলার খেনটি পর্বতমালার খান-খেনটি-নুরুর প্রাকৃতিক জলাধার থেকে। উৎপত্তির পর থেকে এটি দক্ষিণ-পশ্চিম দিকে প্রবাহিত হতে থাকে যতক্ষন না একটি উলানবাটর পৌঁছে। নদীর পানি মঙ্গোলিয়ার রাজধানী শহরের দক্ষিণ অংশের মধ্য দিয়ে প্রবাহিত হয় এবং বড় লুপ দিয়ে পশ্চিম দিকে অবিরত থাকে। এটি যখন বুলগান আইমাগের সীমানার সাথে মিলিত হয় তখন সীমানাটি দিয়ে চলতে চলতে উত্তর দিকে ফিরে যায়। সেলেঙ্গি আইমাগে প্রবেশের পর এটি অরখন্টুল জেলায় অরখন নদীতে গিয়ে পড়ে।

অরখন নদী আবার সেলেঙ্গি নদীতে গিয়ে পড়ে, যা রাশিয়া এবং বৈকাল হ্রদে প্রবাহিত হয়েছে। তুল নদী খুস্তাইন নুরু জাতীয় উদ্যানের পাশ দিয়েও বয়ে গেছে। এটি সাধারণত নভেম্বরের মাঝামাঝি থেকে এপ্রিলের মাঝামাঝি পর্যন্ত হিমায়িত হয়ে যায়। উইলো অরণ্য তুল নদীর তীরে বেড়ে উঠে এবং নদীটিতে বিপন্ন ২৭ প্রজাতির মাছ (স্টার্জিওন) বাস করে। বর্তমানে নদীটি দূষণে ভুগছে, এর কিছু উলানবাটরের কেন্দ্রীয় পয়ঃনিষ্কাশন ব্যবস্থা নদী অভিমুখী হওয়ার কারণে, পাশাপাশি জামার অঞ্চলে সোনার খনির ফলে ভারী খনিজ ও পলি দূষণজনিত কারণে। তদুপরি, নদীর ধারে জনবসতি বাড়ার ফলে পানির গুণগত মানের অবনতি হয়েছে।

## বিবরণ
ফরাসী মিশনারি জাঁ-ফ্রাঙ্কোয়েস গার্বিলন, যিনি বহুবার মঙ্গোলিয়ার মধ্য দিয়ে ভ্রমণ করেছিলেন, ৩ আগস্ট, ১৬৯৮ তারিখে তুল নদীর বর্ণনা দিয়েছিলেন: মসিয়ে দে বোরবুলন (ফ্রান্সের মন্ত্রী) ১৮৬০ সালেও নদীটি পরিদর্শন করেছিলেন:

## বহিঃসংযোগ

* মঙ্গোলিয়ায় তুল নদীর তথ্য সহ পানির ব্যবহার সম্পর্কিত ইউনেস্কোর কাগজ
* তুল নদীর প্রবাহের বৈজ্ঞানিক বিশ্লেষণ (পিডিএফ ফর্ম্যাট)
* তুল নদীর উপর সোনার খনির প্রভাব সম্পর্কে রিপোর্ট করুন
* তুল নদীর অববাহিকায় সোনার জমার বিষয়ে বিনিয়োগকারীদের প্রতিবেদন
* তুল নদীর ফটো অ্যালবাম
* হুস্টাই জাতীয় উদ্যান এবং তুল নদী উপত্যকার পরিবেশগত সমস্যা সম্পর্কিত প্রতিবেদন

## তথ্যসূত্র

বিষয়শ্রেণী:মঙ্গোলিয়ার নদী
বিষয়শ্রেণী:উলানবাটর
গাট্টু ভিমুডু

**গাট্টু ভিমুডু** একজন ভারতীয় রাজনীতিবিদ ছিলেন যিনি তেলেঙ্গানা রাষ্ট্র সমিতির একজন রাজনীতির সাথে যুক্ত ছিলেন। তিনি একবার অন্ধ্র প্রদেশ বিধানসভার বিধায়ক হিসেবে নির্বাচিত হয়েছিলেন।

## রাজনৈতিক জীবন
গাট্টু ভিমুডু ১৯৯৯ সালে তেলুগু দেশম পার্টির মনোনয়নে অন্ধ্র প্রদেশ বিধানসভার গাদোয়াল বিধানসভা কেন্দ্র থেকে বিধায়ক হিসেবে নির্বাচিত হয়েছিলেন। নির্বাচনে তিনি ঐ বিধানসভা কেন্দ্রের তৎকালীন বিধায়ক ডি. কে. অরুণাকে হারিয়েছিলেন যিনি পরবর্তীতে প্রাদেশিক সরকারের মন্ত্রী হয়েছিলেন। তিনি তেলুগু দেশম পার্টির মনোনয়নে বিধায়ক হিসেবে নির্বাচিত হলেও পরবর্তীতে তেলেঙ্গানা রাষ্ট্র সমিতিতে যোগদান করেছিলেন।

## মৃত্যু
গাট্টু ভিমুডু ২০১৯ সালের ১২ জুন ৬৭ বছর বয়সে প্রয়াত হন।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:১৯৫০-এর দশকে জন্ম
বিষয়শ্রেণী:তেলেঙ্গানা রাষ্ট্র সমিতির রাজনীতিবিদ
বিষয়শ্রেণী:ভারত রাষ্ট্র সমিতির রাজনীতিবিদ
বিষয়শ্রেণী:অন্ধ্রপ্রদেশ বিধানসভার সদস্য
জিয়াউল হক (গবেষক)

**জিয়াউল হক** (মৃত্যু ১৯৯৮) অর্থনৈতিক ইতিহাস ও ইসলাম শিক্ষা বিষয়ের একজন পণ্ডিত ছিলেন, যিনি ১৯৬৪ সালের সেপ্টেম্বর থেকে জুন ১৯৮৪ পর্যন্ত  পাকিস্তানের ইসলামাবাদ গবেষণা ইনস্টিটিউটের এর গবেষক / সহযোগী অধ্যাপক হিসাবে কাজ করেছিলেন। পরে তিনি পরামর্শদাতা হিসাবে পাকিস্তান ইনস্টিটিউট অফ ডেভেলপমেন্ট ইকোনমিক্স, ইসলামাবাদে যোগ দেন এবং সেখানে গবেষণা প্রধানের পদে অধিষ্ঠিত হন।

## শিক্ষা ও কর্মজীবন
জিয়াউল হক সিন্ধু বিশ্ববিদ্যালয় এবং শিকাগো বিশ্ববিদ্যালয়ে পড়াশোনা করেছিলেন, অর্থনীতি, আরবি এবং ইসলামিক পড়াশুনার মতো বিষয়গুলিতে মনোনিবেশ করেছিলেন। তিনি আদি ইসলাম এবং মধ্য প্রাচ্যের অর্থনৈতিক ইতিহাসে দক্ষতা অর্জন করেছিলেন এবং মুসলিম বিশ্বের বর্তমান অর্থনৈতিক সমস্যা সম্পর্কেও তিনি লিখেছিলেন। তিনি ত্রৈমাসিক গবেষণা জার্নাল *ইসলামিক স্টাডিজের* সম্পাদক এবং *পাকিস্তান বিকাশ পর্যালোচনা* এবং *দক্ষিণ এশিয়া বুলেটিনের* সহযোগী সম্পাদক হিসাবেও দায়িত্ব পালন করেছিলেন। পরে তিনি পরামর্শদাতা হিসাবে পাকিস্তান ইনস্টিটিউট অফ ডেভেলপমেন্ট ইকোনমিক্স, ইসলামাবাদে যোগ দেন এবং সেখানে গবেষণা প্রধানের পদে অধিষ্ঠিত হন।  

## প্রকাশনা
হকের প্রকাশনাগুলির *মধ্যে ইসলামের নবী ও প্রগ্রেস* বই ছিল (কুয়ালালামপুর: উতসান, ২০০৮); *আদি ইসলামে বাড়িওয়ালা ও কৃষক* (ইসলামাবাদ, ১৯৭৭); *ইসলাম ও সামন্ততন্ত্র: আরআইবিএর অর্থনীতি, সুদ ও লাভ* (১৯৮৫) পরবর্তী সময়ে আরআইবিএ হিসাবে প্রসারিত *: সুদ ও লাভের নৈতিক অর্থনীতি* (কুয়ালালামপুর: ইকরাক, ১৯৯৫); এবং *ইসলামে প্রকাশিত এবং বিপ্লব* (১৯৮৭)।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:১৯৯৮-এ মৃত্যু
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অর্থনৈতিক ইতিহাসবিদ
বিষয়শ্রেণী:ইসলামের ইতিহাসবিদ
বিষয়শ্রেণী:সিন্ধু বিশ্ববিদ্যালয়ের প্রাক্তন শিক্ষার্থী
প্রেমী

***প্রেমী*** হল  ২০০৪ এর একটি প্রকাশিতব্য বাংলা মিষ্টি প্রেমের চলচ্চিত্র যার পরিচালক রবি কিনাগী  ও প্রযোজক সুরিন্দর ফিল্মস। প্রধান ভূমিকায় অভিনয় করেছেন জিৎ, চন্দনা শর্মা আর যীশু সেনগুপ্ত। এই ছবিটি দিয়ে চন্দনা শর্মার সিনেমা জগতে অভিষেক করেছিলেন। ছবিটি ৩০ জুলাই ২০০৪ মুক্তি পেয়েছিল। ছবিটি ২০০২ এর তেলুগু ছবি "নী স্নেহাম" এর পুনঃনির্মাণ। জিৎ গাঙ্গুলী ছবিটির সংগীত পরিচালক ছিলেন এবং কয়েকটি গান হিট করেছিল।

## পটভূমি

পারুচুরি মুরালি পরিচালিত ছবিটি ২০০২ এর তেলুগু ছবি "নী স্নেহাম" এর পুনঃনির্মাণ। অভিনয় করেছিলেন উদয় কিরণ, আরতি আগরওয়াল, যতীন গ্রেওয়াল।

রাহুল এবং সুমিত দুই বন্ধু এবং পেশায় ফুটবলার। দুর্ঘটনা থেকে রাহুলকে বাঁচাতে সুমিত তার পায়ে চোট পেয়ে ফুটবল খেলতে অক্ষম হয়ে পড়ে। রাহুল সুমিতকে প্রতিশ্রুতি দিয়েছিল যে একজন মস্ত বড় ফুটবল খেলোয়াড় হয়ে সুমিতের স্বপ্ন পূরণ করবেন। একদিন রাহুল একটি ট্যাক্সিতে পূজার সাথে দেখা হয় এবং প্রথম দর্শনে তার প্রেমে পড়ে যায়। পুজা তার ঠাকুমা এবং ঠাকুদার সাথে থাকে। এদিকে, পূজার সুমিতেরও দেখা হয় এবং সুমিত প্রতিবন্ধী হওয়ার সাথেও তার মনের জোর দেখে তার খুব ভালো লাগে। পূজা এবং তার বন্ধুরা গোয়ায় ঘুরতে হায় এবং সেখানে তাদের সাথে রাহুল এবং তার বন্ধুদের সাথে দেখা হয়, তারা সেখানে একটি ফুটবল ম্যাচের জন্য এসেছিল। পূজা ও রাহুল দু'জনের মধ্যে বন্ধুত্ব হয়। অন্যদিকে পূজার অন্য একজনের সাথে বিয়ে করছে। কেউ পুজাকে রাহুলের সাথে সম্পর্ক আছে বলে অভিযোগ করায় পুজোর বিয়ে ভেঙ্গে যায়। পুজোর ঠাকুদা এই আঘাত সহ্য করতে পারে না এবং মারা যায়। এরফলে পূজা ভুল রাহুলকে ভুল বোঝে এবং তাঁকে ঘৃণা করে। রাহুল গোপনে পূজাকে সাহায্য করার চেষ্টা করে। যখনই সে কোনও ধরনের সমস্যায় পড়ে রাহুল তাকে সাহায্য করে এবং এমনকি পূজার সহায়তার জন্য তার বাবার কাছ থেকে সে টাকা চুরি করে। তবে রাহুল কেবল পূজার সাথে চিঠির মাধ্যমে যোগাযোগ করেন, যেখানে তিনি নিজেকে বন্ধু হিসাবে সম্বোধন করেন। পূজা এই গোপন বন্ধুর প্রেমে পড়ে এবং তার সাথে দেখা করতে মরিয়া।
 
দলের দিন পূজার ভুল করে সুমিতকে তার গোপন বন্ধু ভেবে এবং আনন্দে উচ্ছ্বসে সে তার ঠাকুমা মাধ্যমে সুমিতের বাড়িতে একটি বিয়ের প্রস্তাব পাঠায়। তাদের বিয়ে ঠিক হয়। নিজের প্রেমিকাকে তার প্রিয় বন্ধুর সাথে  বিয়ে ঠিক হওয়াতে সে ভেঙ্গে পড়ে কিন্তু সে জানে তার জীবন বাঁচানোর জন্য সুমিতের কাছে এখনও সে ঋণী থাকায় সে সুমিতকে কিছুই বলতে পারে না। পূজা রাহুলকে দেখে রেগে গিয়ে যায় এবং তাকে তার জীবন থেকে দূরে চলে যেতে বলে। অবশেষে সব ভুল বোঝাবুঝি ধুর হয়। রাহুলের সাথে পূজার মিল হয় এবং তারা বিয়ে করে।

## অভিনয়
প্রধান ভূমিকায় অভিনয় করেছেন জিৎ, চন্দনা শর্মা আর যীশু সেনগুপ্ত এবং অন্যান্য শিল্পীবৃন্দ।

## আরও দেখুন
*রবি কিনাগী 
*রঞ্জিত মল্লিক 
*জিৎ 
*যীশু সেনগুপ্ত

## তথ্যসূত্র

বিষয়শ্রেণী:২০০৪-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:রবি কিনাগী পরিচালিত চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:জুবিন গর্গ সুরারোপিত বাংলা চলচ্চিত্র
কুন্দ

থাম্ব|কুন্দ ফুল
**কুন্দ** ভারত উপমহাদেশের প্রজাতি। এর বৈজ্ঞানিক নাম: *Jasminum multiflorum* এবং ইংরেজি নাম: **winter jasmine, Indian jasmine, downy jasmine, and star jasmine**. কুন্দ **Oleaceae** পরিবারের *Jasminum* গণের চিরসবুজ উদ্ভিদ।

## বিবরণ
লতানো ধরনের চিরসবুজ ঝোপ। পাতা ও কচি ডাল রোমশ। পাতা একক, ৩-৬ সেন্টিমিটার লম্বা, উপর মসৃণ, নিচ রোমশ। বেশি ফুল ফোটে শীত, বসন্ত ও গ্রীষ্মে। চারপাশে ছড়িয়েপড়া ছোট ছোট ডালে গুচ্ছ গুচ্ছ সাদা রঙের সিঙ্গল বা ডাবল ফুলগুলো ৩ সেন্টিমিটার চওড়া। দলনলের আগায় ৭ থেকে ৯টি পাপড়ি থাকে, পাপড়ির আগা চোখা  বা ভোতা দুরকমই হতে পারে। এদের বৈজ্ঞানিক নাম Jasminum pubescens। এরা গন্ধহীন। Jasminum rubescens প্রজাতির ফুলের পাপড়ির কিনার গোলাপি। এরা সুগন্ধি। বংশবৃদ্ধি কলমে, শিকড় থেকেও চারা গজায়।
## সাহিত্যে কুন্দ
অনেকেই কুন্দ ফুল চেনেন না। কেউ কেউ আবার ভুল করে বেলিফুলও মনে করেন। কারণ বেলি ফুল ও পাতার সঙ্গে এর অনেক সাদৃশ্য। কুন্দ এ অঞ্চলের প্রাচীন ফুল। তাই এর শুভ্র রঙ নিয়ে প্রাচীনযুগে কবিরা কাব্য করেছেন।

বিপ্রদাশ বড়ুয়া ‘নগরে নিসর্গ’ গ্রন্থে লিখেছেন—

**‘অনুরাগের রঙ লাল, পাপ ও অধর্মের রূপ কালো বা মলিন।**

**যশ, খ্যাতি ও দাঁতের রঙ শুভ্র।**

**কেমন শুভ্র? কুন্দনন্দিত সাদা।’**

একারণে কথায় বলে কুন্দনন্দিত শোভা। কবিরা বলেছেন, কুন্দ কুসুমদশনা। এভাবেই কুন্দ যুগে যুগে অলংকৃত ও বিশেষায়িত হয়েছে।

এছাড়াও রবীন্দ্রনাথ ঠাকুর তাঁর 'সহজ পাঠ' দ্বিতীয় ভাগের চতুর্থ পাঠে লিখেছেন-

"তাঁর ঘরে সুন্দর দেখে ফুলদানি রেখো। তাতে কুন্দফুল থাকবে আর আকন্দ থাকবে।"

কুন্দ সাধারণত ঢাকার পরিকল্পিত বাগানগুলোতেই বেশি দেখা যায়। সে তুলনায় সাধারণ বাগান ও গ্রামে কম দেখা যায়। ঢাকায় রমনাপার্ক, নার্সারি, শিশু একাডেমীর বাগান, বলধা গার্ডেন ও বোটানিক্যাল গার্ডেনে দেখা যায়। আমাদের দেশে সাধারণত দু’ধরনের কুন্দ দেখা যায়। একটি সুগন্ধি, অন্যটি গন্ধহীন।

## বিস্ত‌ৃতি
এটি ভারত, নেপাল, ভুটান, লাওস, মায়ানমার, থাইল্যান্ড এবং ভিয়েতনাম,  জেলা দেশসমূহে পাওয়া যায়। গ্রীষ্মমণ্ডলীয় অঞ্চলে এর ব্যাপকভাবে চাষ হয়।এই প্রজাতির ফুল বেশ আকর্ষণীয় ও সুগন্ধের জন্য পরিচিত। এ ছাড়া বাংলাদেশ এর গাইবান্ধা জেলার সাঘাটা উপজেলার জুমারবাড়ী ইউনিয়নের কুন্দপাড়া গ্রামের আনাচে-কানাচে অনেক সরানো ছিল, এই ফুলের নাম অনুযায়ী গ্রামের নামকরণ করা হয় । 

## তথ্যসূত্র

বিষয়শ্রেণী:উদ্যান উদ্ভিদ
বিষয়শ্রেণী:ফুল
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:ভারতীয় উপমহাদেশের উদ্ভিদকুল
চঞ্চল কর্মকার

**চঞ্চল কর্মকার** বাংলাদেশের একজন খ্যাতিমান শিল্পি । তিনি বাংলাদেশের স্বাধীনতা যুদ্ধের উপর বাংলাদেশের বিভিন্ন স্থানে অনেকগুলো ভাস্কর্য তৈরি করেছেন। বিশেষ করে তিনি বঙ্গবন্ধুর ভাস্কর্য তৈরি করার জন্য বেশ পরিচিত।

## জন্ম ও পারিবারিক জীবন
চঞ্চল কর্মকার জন্মগ্রহণ করেন পিরোজপুর জেলার মঠবাড়িয়া উপজেলায়।

## শিক্ষাজীবন
তিনি ঢাকা বিশ্ববিদ্যালয়ে চারুকলা অনুষদে অংকন ও চিত্রায়ন বিভাগে পড়ালেখা করেন।

## কর্মজীবন

## তৈরিকৃত ভাস্কর্যসমূহ
চঞ্চল কর্মকার বাংলাদেশের মুক্তিযুদ্ধের ইতিহাসের উপর ভিত্তি করে এই পর্যন্ত অনেকগুলো ভাস্কর্য তৈরি করেছেন। তার তৈরি করা কিছু ভাস্কর্যের তালিকা নিচে তুলে ধরা হলো।
* রক্তধারা স্মৃতিসৌধ
এছাড়াও তিনি বাংলাদেশসহ বিদেশের বিভিন্ন জায়গা বঙ্গবন্ধুকে নিয়ে ভাস্কর্য তৈরি করেছেন।
*বঙ্গবন্ধুর ভাস্কর্য
 অস্ট্রেলিয়ার ওয়েস্টার্ন ইউনিভার্সিটিতে স্থাপিত ভাস্কর্যের শিল্পি তিনি।তিনি ও লিটন পাল এই কাজটি যৌথভাবে সম্পাদন করেন।
*বঙ্গবন্ধুর সাতই মার্চের ভাস্কর্য 
 রোকেয়া হল,ঢাকা বিশ্ববিদ্যালয়ে স্থাপিত ভাস্কর্যের নির্মাণ শিল্পিদের সদস্য তিনি।তিনি ও লিটন পালসহ অন্যান্য শিল্পিরা এটি নির্মাণ করেন।
*এছাড়া বাংলাদেশের বিভিন্ন সরকারি বেসরকারি স্থাপনায় বঙ্গবন্ধু,বাংলাদেশকে বিষয় করে প্রচুর ম্যুরাল ও টেরাকোটার কাজ করেছেন।
*দেশে ও আন্তর্জাতিকভাবে তার অঙ্কিত চিত্রকর্ম বিভিন্ন প্রতিষ্ঠান ও ব্যক্তি পর্যায়ের সংগ্রহে আছে।
*তিনি একটি একক চিত্র প্রদর্শনিও করেছেন। 
*খুলনার বেতার ভবনে নির্মিত ভাস্কর্য পার্কের নির্মাণ শিল্পিদের অন্যতম সমন্বয়ক ও শিল্পি।

## পুরস্কার ও সম্মাননা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ভাস্কর
বিষয়শ্রেণী:বাঙালি ভাস্কর
বিষয়শ্রেণী:মঠবাড়িয়া উপজেলার ব্যক্তি
বিষয়শ্রেণী:বাংলাদেশী হিন্দু
মার্ক ডগলাস

**মার্ক উইলিয়াম ডগলাস** (; জন্ম: ২০ অক্টোবর, ১৯৬৮) নেলসনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৪ থেকে ১৯৯৫ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, দলের প্রয়োজনে উইকেট-রক্ষকের ভূমিকায় অবতীর্ণ হতেন **মার্ক ডগলাস**।

## খেলোয়াড়ী জীবন
১৯৮৭-৮৮ মৌসুম থেকে ২০০০-০১ মৌসুম পর্যন্ত মার্ক ডগলাসের প্রথম-শ্রেণীর খেলোয়াড়ী জীবন চলমান ছিল। এছাড়াও, হক কাপে নেলসন দলের পক্ষে খেলেছেন।

সমগ্র খেলোয়াড়ী জীবনে ছয়টিমাত্র একদিনের আন্তর্জাতিকে অংশগ্রহণ করেছিলেন মার্ক ডগলাস। কোন টেস্টে অংশগ্রহণ করার সুযোগ পাননি তিনি। ১৬ এপ্রিল, ১৯৯৪ তারিখে শারজায় অস্ট্রেলিয়া দলের বিপক্ষে ওডিআইয়ে অভিষেক ঘটে তার। ২৬ ফেব্রুয়ারি, ১৯৯৫ তারিখে অকল্যান্ডে একই দলের বিপক্ষে সর্বশেষ ওডিআইয়ে অংশ নেন তিনি।

তার পিতা গ্রাহাম ডগলাস ১৯৬০-এর দশকে সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে অংশ নিয়েছেন।

## তথ্যসূত্র

## আরও দেখুন
* জনি ডগলাস
* রবার্ট অ্যান্ডারসন
* নর্দার্ন ডিস্ট্রিক্টস ক্রিকেট দল
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েলিংটনের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:নর্থ আইল্যান্ডের ক্রিকেটার
কলিম উদ্দিন আহমেদ মিলন

**কলিম উদ্দিন আহমেদ মিলন** বাংলাদেশি রাজনীতিবিদ। তিনি সুনামগঞ্জ-৫ আসনের সংসদ সদস্য।

## প্রাথমিক জীবন
কলিম উদ্দিন আহমেদ মিলন সুনামগঞ্জের ছাতকের বাগবাড়ীতে জন্মগ্রহণ করেন।

## রাজনৈতিক জীবন
কলিম উদ্দিন আহমেদ মিলন ছাত্রজীবন থেকে জাতীয় সমাজতান্ত্রিক দলের রাজনীতির সাথে জড়িত ছিলেন। তিনি কেন্দ্রীয় বিএনপির সহ সাংগঠনিক সম্পাদক।

তিনি ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে সুনামগঞ্জ-৫ আসন থেকে প্রথমবার সংসদ সদস্য নির্বাচিত হন।

১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে স্বতন্ত্র প্রার্থী হিসেবে সুনামগঞ্জ-৫ আসন থেকে ২য়বার সংসদ সদস্য নির্বাচিত হন।

তিনি ১৯৯৬ সালে বিএনপিতে যোগদিয়ে সুনামগঞ্জ জেলা বিএনপির সাংগঠনিক সম্পাদক, সাধারণ সম্পাদক ও আহবায়ক হিসেবে দায়িত্ব পালন করেন।

তিনি ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সুনামগঞ্জ-৫ আসন থেকে পরাজিত হন।

২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের মননয়নে সুনামগঞ্জ-৫ আসন থেকে সংসদ সদস্য নির্বাচিত হন।

২০০৮ সালের নবম সংসদ নির্বাচনে সুনামগঞ্জ-৫ আসন থেকে বাংলাদেশ জাতীয়তাবাদী দলের প্রার্থী হিসেবে অংশ নিয়ে পরাজিত হন।

২০১৭ সালে সুনামগঞ্জ জেলা বিএনপির সভাপতি নির্বাচিত হন।

তিনি ২০২৬ সালের ত্রয়োদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সুনামগঞ্জ-৫ আসন থেকে চতুর্থবার সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:জাতীয় সমাজতান্ত্রিক দলের সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:ত্রয়োদশ জাতীয় সংসদ সদস্য
এম এ হাদী

**মোহাম্মদ আবদুল হাদী,** যিনি *এম এ হাদী* নামে অধিক পরিচিত ছিলেন, (জন্ম: ১৯৪১ - মৃত্যু: ১৬ অক্টোবর ২০০৭)  একজন বাংলাদেশী শল্যবিদ ও অধ্যাপক। তিনি বাংলাদেশ মেডিক্যাল বিশ্ববিদ্যালয় চতুর্থ উপাচার্য হিসাবে দায়িত্ব পালন করেছিলেন। 
## জন্ম ও শিক্ষা
হাদী ১৯৪১ সালের ৩১ ডিসেম্বর জন্মগ্রহণ করেন। তিনি ১৯৬৪ সালে ঢাকা মেডিকেল কলেজ থেকে এমবিবিএস এবং ১৯৭৩ সালে বাংলাদেশ কলেজ অব ফিজিশিয়ানস এন্ড সার্জনস হতে সার্জারিতে এফসিপিএস অর্জন করেন।
## পেশা
হাদী স্বাস্থ্য অধিদপ্তরের মহাপরিচালক এবং বাংলাদেশ মেডিকেল অ্যাসোসিয়েশনের সভাপতি, বাংলাদেশ কলেজ অব ফিজিশিয়ানস এন্ড সার্জনস (বিসিপিএস), বাংলাদেশ মেডিকেল রিসার্চ কাউন্সিল (বিএমআরসি) এবং ডক্টরস অ্যাসোসিয়েশন অব বাংলাদেশের দায়িত্ব পালন করেছেন।  তিনি ঢাকা মেডিকেল কলেজের অধ্যক্ষ এবং ঢাকা বিশ্ববিদ্যালয় মেডিসিন অনুষদের ডিনও ছিলেন।
## সম্মাননা
হাদী ইন্টারন্যাশনাল কলেজ অব সার্জনস থেকে ১৯৯৩ সালে রেচনশল্যবিদ্যায় এফআইসিএস,১৯৯৫ সালে রয়েল কলেজ অব ফিজিশিয়ানস অব এডিনবরা থেকে এফআরসিপি লাভ করেন। তাঁকে কলেজ অব ফিজিশিয়ানস এন্ড সার্জনস, পাকিস্তান সাম্মানিক এফসিপিএস প্রদান করে। তাঁর মৃত্যুতে রয়েল কলেজ অব ফিজিশিয়ানস, এডিনবরা একটি শোকবার্তা প্রকাশ করে।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:বাংলাদেশী শিক্ষায়তনিক
বিষয়শ্রেণী:২০০৭-এ মৃত্যু
বিষয়শ্রেণী:বাংলাদেশী চিকিৎসক
বিষয়শ্রেণী:ঢাকা মেডিকেল কলেজের অধ্যক্ষ
বিষয়শ্রেণী:বাংলাদেশ মেডিক্যাল বিশ্ববিদ্যালয়ের উপাচার্য
বিষয়শ্রেণী:১৯৪১-এ জন্ম
অ্যাডাম হাকল

**অ্যাডাম জর্জ হাকল** (; জন্ম: ২১ সেপ্টেম্বর, ১৯৭১) বুলাওয়েতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৯ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড ও দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ লেগ-ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **অ্যাডাম হাকল**।

## প্রথম-শ্রেণীর ক্রিকেট
১৯৯০-৯১ মৌসুম থেকে ১৯৯৮-৯৯ মৌসুম পর্যন্ত অ্যাডাম হাকলের প্রথম-শ্রেণীর খেলোয়াড়ী জীবন চলমান ছিল। জিম্বাবুয়েতে শৈশবকালে অতিবাহিত করার পর দক্ষিণ আফ্রিকার বিশ্ববিদ্যালয়ের ভর্তি হন। ইস্টার্ন প্রভিন্সের পক্ষে খেলার সুযোগ লাভ করেন। এরপর ১৯৯৫ সালে দক্ষিণ আফ্রিকার অনূর্ধ্ব-২৪ দলে খেলার জন্যে মনোনয়ন লাভে স্বীয় সক্ষমতা দেখান। প্রাদেশিক দল থেকে স্থানচ্যুত হবার পর ১৯৯৭ সালে জিম্বাবুয়েতে প্রত্যাবর্তন করেন। এরফলে জিম্বাবুয়ে দলের বোলিং বিভাগ বেশ শক্তিশালী হয়ে উঠে ও সফলতম আন্তর্জাতিক ক্রিকেট জীবনের সূত্রপাত ঘটে অ্যাডাম হাকলের।

আক্রমণধর্মী বোলার হিসেবে পরিচিতি ছিল তার। বেশ ভালোভাবে বলকে শূন্যে ফেলে লেগ-ব্রেক বোলিং করতেন ও বলকে যথেষ্ট বাঁক খাওয়াতে পারতেন। পাশাপাশি গুগলি বোলিং করতে পারতেন তিনি। সতীর্থ স্পিনারদের সাথে তুলনান্তে বেশ হালকা মানের বলও করতেন। তবে, প্রায়শঃই ব্যাট হাতে সফলতার স্বাক্ষর রেখেছিলেন তিনি।

## আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্ট ও উনিশটি একদিনের আন্তর্জাতিকে অংশগ্রহণ করেছেন অ্যাডাম হাকল। এ পর্যায়ে ১৯৯৯ সালের ক্রিকেট বিশ্বকাপে খেলেছেন। ১৮ সেপ্টেম্বর, ১৯৯৭ তারিখে হারারেতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ ডিসেম্বর, ১৯৯৮ তারিখে লাহোরে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি।

টেস্ট অভিষেক পর্বটি অ্যাডাম হাকলের জন্যে সুখকর ছিল না। নিজস্ব প্রথম টেস্টে পাঁচ উইকেট লাভ করেন। দক্ষিণ আফ্রিকায় প্রত্যাখ্যাত হবার পর টেস্টে তিনি লেগ স্পিনারের ভূমিকায় অবতীর্ণ হয়েছিলেন। ১৯৯৭ সালে নিউজিল্যান্ডের বিপক্ষে নিজস্ব দ্বিতীয় টেস্টে অপূর্ব খেলা প্রদর্শন করেন। প্রথম ইনিংসে ৬/১০৯ লাভের পর ৫/১৪৬ পান। খেলায় তিনি ২৫৫ রান খরচায় ১১ উইকেট দখল করেন। ২০১৩ সাল পর্যন্ত এটিই টেস্টে যে-কোন জিম্বাবুয়ীয় বোলারের ১১ উইকেট লাভের একমাত্র ঘটনা ছিল। তবে, বারবার আম্পায়ারের কাছে আক্রমণাত্মক আবেদনের পরিপ্রেক্ষিতে ম্যাচ রেফারি সিদাথ ওয়েতিমুনির কাছ থেকে জরিমানার সম্মুখীন হন। জরিমানার পর মাঠের বাইরে ‘বিদায়’ শব্দটির প্রয়োগ ঘটান। শুনানিতে হাকল মন্তব্য করেন যে, নিশ্চয়ই আমরা নেটবল খেলতে আসিনি।

অ্যাডাম হাকলের পিতা মাইক হাকল ১৯৬০-এর দশকে ১৯৬৬-৬৭ মৌসুমে রোডেশিয়ার পক্ষে একটি প্রথম-শ্রেণীর খেলায় অংশ নিয়েছিলেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:কমনওয়েলথ গেমসে জিম্বাবুয়ের প্রতিযোগী
বিষয়শ্রেণী:বুলাওয়েও থেকে আগত ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:মাতাবেলেল্যান্ডের ক্রিকেটার
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
বিষয়শ্রেণী:ফ্যালকন কলেজের প্রাক্তন শিক্ষার্থী
গুড়াপ

**গুড়াপ** হলো পূর্ব ভারতে অবস্থিত পশ্চিমবঙ্গ রাজ্যের বর্ধমান বিভাগের অন্তর্গত হুগলি জেলার আরামবাগ মহকুমার ধনিয়াখালি সমষ্টি উন্নয়ন ব্লকের একটি গ্রাম।

## ভূগোল

### অবস্থান
গুড়াপ গ্রামটি  মানচিত্র স্থানাঙ্কে অবস্থান করছে। গ্রামটি সমুদ্রপৃষ্ঠ থেকে গড়ে  উচ্চতায় অবস্থিত।

গুড়াপ হুগলি জেলার উত্তর অংশে ঘিয়া নদীর বাম তীরে দামোদর খালের দিকে তরঙ্গায়িত পললমাটির ওপর অবস্থিত। গ্রীষ্মকালে স্থানটি উষ্ণ এবং শুষ্ক, যা মার্চ থেকে এপ্রিল মাসের মধ্যে অধিক পরিলক্ষিত হয় এবং জুন থেকে সেপ্টেম্বর মাস অবধি মৌসুমী আবহাওয়ার ফলে বৃৃষ্টিপাত ঘটে। এই সময়েই গড়ে সারা বছরের ৮১ শতাংশ বৃৃষ্টিপাত হয়ে থাকে। অঞ্চলটি গাঙ্গেয় বদ্বীপ অঞ্চলের বাইরে গঙ্গা নদী আনীত পলিমাটির সমতলভূমির ওপর অবস্থিত। সমগ্র অঞ্চলটিতে একাধিক জায়গায় ভূমির হঠাৎ অবনমন লক্ষ্য করা যায়, যা বর্ষাকালে আশেপাশের অঞ্চল থেকে জল সঞ্চয় করে রাখে এবং সরুর নালার মাধ্যমে সঞ্চিত জল প্রবাহিত হয়।

## প্রশাসনিক ব্যবস্থা
হুগলি জেলা পরিষদের অন্তর্গত ধনেখালি বা ধনিয়াখালি ব্লকের ধনেখালি পঞ্চায়েত সমিতিভুক্ত একটি গ্রাম পঞ্চায়েত হলো গুড়াপ গ্রাম পঞ্চায়েত। গুড়াপে অবস্থিত গুড়াপ পুলিশ ফাঁড়িটি ধনেখালি সমষ্টি উন্নয়ন ব্লকের উত্তরাংশের একটি বিস্তৃৃৃত এলাকার ন্যায়রক্ষণের দায়িত্ব পালন করে।

### নগরায়ন
জেলার চুঁচুড়া মহকুমায় ৮১.৩৯ শতাংশ মানুষ গ্রামে বাস করেন এবং ১৮.৬১ শতাংশ মানুষ শহরে বাস করেন। শহরাঞ্চলগুলির সিংহভাগই হুগলি নদীর তীর বরাবর অবস্থিত। ধনেখালি সমষ্টি উন্নয়ন ব্লকটি পুরোপুরিভাবে গ্রাম্য এবং এখানে কোনো শহরাঞ্চল নেই।

## জনতত্ত্ব
২০১১ সালের ভারতের জনগণনা অনুসারে গুড়াপের মোট জনসংখ্যা ৭৮৫৬ জন, যার মধ্যে ৩৮৮০ জন পুরুষ এবং ৩০২২ জন নারী। ছয় বৎসর অনূর্ধ্ব শিশু সংখ্যা ৭৪৮ জন যা জনসংখ্যার ৯.৫২ শতাংশ। মোট ছয় বৎসরোর্ধ্ব জনসংখ্যা ৫১২৬ জন তথা ৭২.১২ শতাংশ সাক্ষরজ্ঞানসম্পন্ন৷

## পরিবহন
হাওড়া–বর্ধমান কর্ড লাইনে গুড়াপ রেলওয়ে স্টেশন অবস্থিত।

কলকাতা থেকে আগ্রা অবধি দুর্গাপুর এক্সপ্রেসওয়ে বা ১৯ নং জাতীয় সড়কটি গুড়াপের ওপর দিয়ে বিস্তৃত।

## লোকসংস্কৃতি
ডেভিড ম্যাকাচন ১৭৫১ খ্রিস্টাব্দে গুড়াপের নন্দদুলাল মন্দিরটিকে একটি আদর্শ আটচালা মন্দির বলে উল্লেখ করেন। মন্দিরটিতে ধনুকাকৃতি ত্রিপত্র ছাউনির নিচে বিস্তৃত দেউড়ি রয়েছে। তার মতে, মন্দিরের নিকটে অবস্থিত অষ্টাদশ শতাব্দীর দোলমঞ্চটি পোড়ামাটির কাজের উল্লেখযোগ্য নিদর্শন। আটচালার স্তম্ভগুলিতে ঐতিহ্যবাহী পোড়ামাটির কাজও রয়েছে।

Nandadulal Jew Temple at Gurap.jpg|নন্দদুলাল জীউ মন্দির
Terracotta decorations on wall of Temple of Sri Sri Nandadulal Jew at Gurap in Chinsurah subdivision of Hooghly district at West Bengal.jpg|নন্দদুলাল মন্দিরগাত্রে অবস্থিত পোড়ামাটির সজ্জার কারুকার্য
Pancharatna Shiva Temple at Gurap, Hooghly district 06.jpg|পঞ্চরত্ন শিব মন্দির
Jora Shiva Temple at Gurap, Jorashibtala, Hooghly district 03.jpg|গুড়াপ জোড়াশিব মন্দির


## তথ্যসূত্র

বিষয়শ্রেণী:চুঁচুড়া সদর মহকুমা
বিষয়শ্রেণী:হুগলি জেলার গ্রাম
ভোলা সদর থানা

**ভোলা সদর থানা** বাংলাদেশের ভোলা জেলার ভোলা সদর উপজেলার একটি থানা।

## প্রতিষ্ঠাকাল

## প্রশাসনিক এলাকাসমূহ
ভোলা সদর উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম ভোলা সদর থানার অধীন।

;পৌরসভা:
* ভোলা

;ইউনিয়নসমূহ:
* ১নং রাজাপুর
* ২নং ইলিশা
* ৩নং পশ্চিম ইলিশা
* ৪নং কাচিয়া
* ৫নং বাপ্তা
* ৬নং ধনিয়া
* ৭নং শিবপুর
* ৮নং আলীনগর
* ৯নং চর সামাইয়া
* ১০নং ভেলুমিয়া
* ১১নং ভেদুরিয়া
* ১২নং উত্তর দিঘলদী
* ১৩নং দক্ষিণ দিঘলদী

## আরও দেখুন
* ভোলা সদর উপজেলা
* ভোলা জেলা
* বাংলাদেশের থানাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:ভোলা জেলার থানা
বিষয়শ্রেণী:ভোলা সদর উপজেলা
দৌলতখান থানা

**দৌলতখান থানা** বাংলাদেশের ভোলা জেলার দৌলতখান উপজেলার একটি থানা।

## প্রতিষ্ঠাকাল

## প্রশাসনিক এলাকাসমূহ
দৌলতখান উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম দৌলতখান থানার অধীন।

;পৌরসভা:
* দৌলতখান

;ইউনিয়নসমূহ:
* ১নং মদনপুর
* ২নং মেদুয়া
* ৩নং চর পাতা
* ৪নং উত্তর জয়নগর
* ৫নং দক্ষিণ জয়নগর
* ৬নং চর খলিফা
* ৭নং সৈয়দপুর
* ৮নং হাজীপুর
* ৯নং ভবানীপুর

## আরও দেখুন
* দৌলতখান উপজেলা
* ভোলা জেলা
* বাংলাদেশের থানাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:ভোলা জেলার থানা
বিষয়শ্রেণী:দৌলতখান উপজেলা
নাইমুল ইসলাম রাতুল

**নাইমুল ইসলাম রাতুল** হলেন একজন বাংলাদেশি গায়ক। তিনি শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার ২০১৮ লাভ করেছেন। তিনি [খুলনা বিশ্ববিদ্যালয়ে] গণযোগাযোগ ও সাংবাদিকতা বিভাগে পড়াশোনা করেছেন।

==সঙ্গীত পেশাজীবন==
নাইমুল ইসলাম রাতুল ২০১৩ সালে [চ্যানেল আই|মেরিডিয়ান-চ্যানেল আই ক্ষুদে গানরাজ প্রতিযোগিতায় দ্বিতীয় রানারআপ হয়েছিলেন। তিনি ২০১৮ সালে মুক্তিপ্রাপ্ত *[[পুত্র (চলচ্চিত্র)|পুত্র]]* চলচ্চিত্রে "যদি দুঃখ ছুঁয়ে" শিরোনামের গানটি গেয়ে শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার ২০১৮ লাভ করেন। ২০১৯ সালের ১৯ ডিসেম্বর তাঁর মৌলিক গান 'সাজনা রে' গান প্রকাশিত হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:খুলনা জেলার সঙ্গীতজ্ঞ
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী নেপথ্য সঙ্গীতশিল্পী
বিষয়শ্রেণী:খুলনার ব্যক্তি
বিষয়শ্রেণী:২১শ শতাব্দীর বাংলাদেশী গায়ক
বিষয়শ্রেণী:খুলনা বিশ্ববিদ্যালয়ের প্রাক্তন শিক্ষার্থী
বোরহানউদ্দিন থানা

**বোরহানউদ্দিন থানা** বাংলাদেশের ভোলা জেলার বোরহানউদ্দিন উপজেলার একটি থানা।

## প্রতিষ্ঠাকাল

## প্রশাসনিক এলাকাসমূহ
বোরহানউদ্দিন উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম বোরহানউদ্দিন থানার অধীন।

;পৌরসভা:
* বোরহানউদ্দিন

;ইউনিয়নসমূহ:
* ১নং গংগাপুর
* ২নং সাচড়া
* ৩নং দেউলা
* ৪নং কাচিয়া
* ৬নং হাসাননগর
* ৭নং টবগী
* ৮নং পক্ষিয়া
* ৯নং বড় মানিকা
* ১০নং কুতুবা

## আরও দেখুন
* বোরহানউদ্দিন উপজেলা
* ভোলা জেলা
* বাংলাদেশের থানাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:ভোলা জেলার থানা
বিষয়শ্রেণী:বোরহানউদ্দিন উপজেলা
চরফ্যাশন থানা

**চরফ্যাশন থানা** বাংলাদেশের ভোলা জেলার চরফ্যাশন উপজেলার একটি থানা।

## প্রতিষ্ঠাকাল

## প্রশাসনিক এলাকাসমূহ
চরফ্যাশন উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম চরফ্যাশন থানার অধীন।

;পৌরসভা:
* চরফ্যাশন

;ইউনিয়নসমূহ:
* ১নং ওসমানগঞ্জ
* ২নং আছলামপুর
* ৩নং চর মাদ্রাজ
* ৪নং জিন্নাগড়
* ৫নং আমিনাবাদ
* ১৮নং আব্দুল্লাহপুর
* ২০নং ওমরপুর

## আরও দেখুন
* চরফ্যাশন উপজেলা
* ভোলা জেলা
* বাংলাদেশের থানাসমূহের তালিকা

## তথ্যসূত্র

বিষয়শ্রেণী:ভোলা জেলার থানা
বিষয়শ্রেণী:চরফ্যাশন উপজেলা
লালমোহন থানা

**লালমোহন থানা** বাংলাদেশের ভোলা জেলার লালমোহন উপজেলার একটি থানা।

## প্রতিষ্ঠাকাল

## প্রশাসনিক এলাকাসমূহ
লালমোহন উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম লালমোহন থানার অধীন।

;পৌরসভা:
* লালমোহন

;ইউনিয়নসমূহ:
* ১নং বদরপুর
* ২নং কালমা
* ৩নং ধলী গৌরনগর
* ৪নং চর ভূতা
* ৫নং লালমোহন
* ৬নং ফরাজগঞ্জ
* ৭নং পশ্চিম চর উমেদ
* ৮নং রমাগঞ্জ
* ৯নং লর্ড হার্ডিঞ্জ

## আরও দেখুন
* লালমোহন উপজেলা
* ভোলা জেলা
* বাংলাদেশের থানাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:ভোলা জেলার থানা
বিষয়শ্রেণী:লালমোহন উপজেলা
মনপুরা থানা

**মনপুরা থানা** বাংলাদেশের ভোলা জেলার মনপুরা উপজেলার একটি থানা।

## প্রতিষ্ঠাকাল

## প্রশাসনিক এলাকাসমূহ
মনপুরা উপজেলার ৪টি ইউনিয়নের প্রশাসনিক কার্যক্রম মনপুরা থানার অধীন।

;ইউনিয়নসমূহ:
* ১নং মনপুরা
* ২নং হাজিরহাট
* ৩নং সাকুচিয়া উত্তর
* ৪নং সাকুচিয়া দক্ষিণ

## আরও দেখুন
* মনপুরা উপজেলা
* ভোলা জেলা
* বাংলাদেশের থানাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:ভোলা জেলার থানা
বিষয়শ্রেণী:মনপুরা উপজেলা
তজুমদ্দিন থানা

**তজুমদ্দিন থানা** বাংলাদেশের ভোলা জেলার তজুমদ্দিন উপজেলার একটি থানা।

## প্রতিষ্ঠাকাল

## প্রশাসনিক এলাকাসমূহ
তজুমদ্দিন উপজেলার ৫টি ইউনিয়নের প্রশাসনিক কার্যক্রম তজুমদ্দিন থানার অধীন।

;ইউনিয়নসমূহ:
* ১নং বড় মলংচড়া
* ২নং সোনাপুর
* ৩নং চাঁদপুর
* ৪নং চাঁচড়া
* ৫নং শম্ভুপুর

## আরও দেখুন
* তজুমদ্দিন উপজেলা
* ভোলা জেলা
* বাংলাদেশের থানাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:ভোলা জেলার থানা
বিষয়শ্রেণী:তজুমদ্দিন উপজেলা
চৌধুরী আবদুল হাই

**চৌধুরী আবদুল হাই** (জন্ম: ২১ মার্চ ১৯৩৯) হলেন বাংলাদেশের একজন আইনজীবী, ভাষা আন্দোলন কর্মী, মুক্তিযুদ্ধা ও রাজনীতিবিদ। তিনি হবিগঞ্জ-৩ আসনের সংসদ সদস্য ছিলেন।

## জন্ম ও প্রাথমিক জীবন
চৌধুরী আবদুল হাই ২১ মার্চ ১৯৩৯ সালে হবিগঞ্জের গোপায়া ইউনিয়নের বড় বহুলা গ্রামের সম্ভ্রান্ত মুসলিম পরিবারে জন্মগ্রহণ করেন। তার পিতার নাম চৌধুরী আব্দুল গণি ও মাতার নাম আছিয়া খাতুন। ৫ ভাইয়ের মাঝে তিনি তৃতীয়। 

হবিগঞ্জ সরকারি উচ্চ বিদ্যালয় থেকে ১৯৫৪ সালে মেট্রিকুলেশন পাস করে ১৯৫৬ সালে আইএ ও ১৯৫৮ সালে বিএ পাস করেন বৃন্দাবন সরকারি কলেজ থেকে। এরপর ১৯৬২ সালে ঢাকা বিশ্ববিদ্যালয়ের আইন বিভাগ থেকে ডিগ্রী লাভ করেন।

## রাজনৈতিক ও কর্মজীবন
চৌধুরী আবদুল হাই কর্মজীবন শুরু করেন পাকিস্তান সরকারের আমলে কুমিল্লায় মুন্সেফ হিসেবে। 

তিনি ১৯৫২ সালে ভাষা আন্দোলনে সক্রিয়ভাবে অংশগ্রহণ করেন।

১৯৬৩ সালে বার কাউন্সিলে ও ১১ জানুয়ারি ১৯৬৩ হবিগঞ্জ জেলার আইনজীবী সমিতিতে এন রোলড হন।

১৯৬৫ সালে তিনি রাজনীতিতে যোগদান করে ভাসানী ন্যাপের হবিগঞ্জ মহকুমার সেক্রেটারির দায়িত্ব পালন করেন।

তিনি ১৯৬৭ সালে মোজাফফরের নেতৃত্বাধীন বাংলাদেশ ন্যাশনাল আওয়ামী পার্টিতে যোগদান করে বিগঞ্জ মহকুমার সভাপতির দায়িত্ব পালন করেন।

মুক্তিযুদ্ধের সময় ন্যাপ-কমিউনিস্ট পার্টি-ছাত্র ইউনিয়ন বিশেষ গেরিলা বাহিনীর অন্যতম সংগঠক হিসেবে তিনি দায়িত্ব পালন করেন। মুক্তিযুদ্ধ চলাকালে পাকসেনাদের হাতে তিনি তিনদিন বন্দি ছিলেন।

তিনি ১৯৮৬ সালের তৃতীয় জাতীয় সংসদ নির্বাচনে মোজাফফরের নেতৃত্বাধীন বাংলাদেশ ন্যাশনাল আওয়ামী পার্টির প্রার্থী হিসেবে হবিগঞ্জ-৩ আসন থেকে সংসদ সদস্য মনোনীত হন।

সর্বশেষ ১৯৯১ সালের পঞ্চম সংসদ নির্বাচনে মোজাফফরের নেতৃত্বাধীন বাংলাদেশ ন্যাশনাল আওয়ামী পার্টির প্রার্থী হিসেবে কুঁড়েঘর প্রতীকে হবিগঞ্জ-৩ আসন থেকে লড়ে জাতীয় পার্টির মুবিন চৌধুরীর কাছে পরাজিত হয়েছিলেন।

১৯৯৬ সালে প্রত্যক্ষ রাজনীতি থেকে তিনি অবসর গ্রহণ করেন।

## পারিবারিক জীবন
চৌধুরী আবদুল হাই বিবাহিত। তার দুই মেয়ে ও এক ছেলে আমেরিকা প্রবাসী। তার বড় ভাই এ বি চৌধুরী তিতাস গ্যাস ট্রান্সমিশন এন্ড ডিস্ট্রিভিউশনের মহা-ব্যাবস্থাপক ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৩৯-এ জন্ম
বিষয়শ্রেণী:হবিগঞ্জ জেলার রাজনীতিবিদ
বিষয়শ্রেণী:হবিগঞ্জ জেলার আইনজীবী
বিষয়শ্রেণী:হবিগঞ্জ সরকারি উচ্চ বিদ্যালয়ের প্রাক্তন শিক্ষার্থী
বিষয়শ্রেণী:বৃন্দাবন সরকারি কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ ন্যাশনাল আওয়ামী পার্টি রাজনীতিবিদ
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:ন্যাশনাল আওয়ামী পার্টির সাবেক রাজনীতিবিদ
বিষয়শ্রেণী:মার্কিন যুক্তরাষ্ট্রে বাংলাদেশী অভিবাসী
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:হবিগঞ্জ জেলার ব্যক্তি
দুলারহাট থানা

**দুলারহাট থানা** বাংলাদেশের ভোলা জেলার চরফ্যাশন উপজেলার একটি থানা।

## প্রতিষ্ঠাকাল
২০১৭ সালের ২০ নভেম্বর নিকার সভায় প্রধানমন্ত্রী শেখ হাসিনা চরফ্যাশন উপজেলায় চতুর্থ থানা হিসেবে দুলারহাট নামের আরও একটি নতুন থানা অনুমোদন দিয়েছেন।
## শিক্ষা ব্যবস্থা
* চৌমুহনী এ,এম,ডি মাদরাসা
* দুলারহাট আদর্শ ডিগ্রি কলেজ
* নিলীমা জ্যাকব ডিগ্রি কলেজ
* আহম্মদপুর মাধ্যমিক বিদ্যালয়
* নুরাবাদ হোসাইনিয়া ফাজিল মাদরাসা
* দুলারহাট মাধ্যমিক বিদ্যালয়

## প্রশাসনিক এলাকাসমূহ
চরফ্যাশন উপজেলার ৫টি ইউনিয়নের প্রশাসনিক কার্যক্রম দুলারহাট থানার অধীন।

;ইউনিয়নসমূহ:
* ৬নং নীলকমল
* ৭নং নুরাবাদ
* ১৬নং মুজিবনগর
* ১৭নং আবুবকরপুর
* ১৮ নং আবদুল্লাহপুর
* ২১নং আহম্মদপুর

## আরও দেখুন
* চরফ্যাশন উপজেলা
* ভোলা জেলা
* বাংলাদেশের থানাসমূহের তালিকা

## তথ্যসূত্র

বিষয়শ্রেণী:ভোলা জেলার থানা
বিষয়শ্রেণী:চরফ্যাশন উপজেলা
তোর প্রেমেতে অন্ধ হলাম

**তোর প্রেমেতে অন্ধ হলাম** হচ্ছে ২০১৭ সালে মুক্তিপ্রাপ্ত  জেমসের গাওয়া একটি প্রণয়ধর্মী গান। এটি বাংলাদেশী প্রণয়ধর্মী-নাট্য চলচ্চিত্র *[[সত্তা (চলচ্চিত্র)|সত্তা]]*র অন্তর্ভুক্ত। গানটির সুর ও সঙ্গীতায়োজন করেছেন বাপ্পা মজুমদার এবং এর নৃত্য পরিচালনা করেছেন মাসুম বাবুল। "তোর প্রেমেতে অন্ধ হলাম" গানের গীত রচনা করেছেন *সত্তা* চলচ্চিত্রের প্রযোজক ও কাহিনীকার সোহানী হোসেন এবং অভিনয় করেছেন শাকিব খান ও পাওলি দাম। গানটির জন্য জেমস ৪৩তম জাতীয় চলচ্চিত্র পুরস্কারে শ্রেষ্ঠ সঙ্গীতশিল্পী বিভাগে জাতীয় চলচ্চিত্র পুরস্কার অর্জন করেন।

## পটভূমি
২০১৪ সালের ৩ আগস্ট "তোর প্রেমেতে অন্ধ হলাম" গানটি কাইনেটিক নেটওয়ার্কের ব্যানারে রেকর্ড করেন জেমস।
## মুক্তিলাভ ও প্রতিক্রিয়া
"তোর প্রেমেতে অন্ধ হলাম" গানটি কাইনেটিক নেটওয়ার্কের ব্যানারে ডেয়কো-এর ইউটিউব চ্যানেলে মুক্তি ২০১৭ সালের ৩০ মার্চ। ২০১৭ সালের ২০ আগস্ট মাস পর্যন্ত গানটি ১ কোটিরও বেশিবার দেখা হয়।

## ইতিহাস
গানটি গেয়েছেন জেমস ও  সুর ও সঙ্গীতায়োজন করেছেন বাপ্পা মজুমদার। জেমস এর আগে ১৯৯৭ সালে একই সঙ্গীতপরিচালকের সুরে "সুরের টানে" শিরোনামের একটি গানে কণ্ঠ দিয়েছিলেন।
## মূল্যায়ন ও পুরস্কার

* এবিসি রেডিও কর্তৃক ২০১৭ সালে প্রচারিত সেরা ৫০ গানের তালিকার ১ নম্বরে স্থান দখল করে নেয় "তোর প্রেমেতে অন্ধ হলাম"।
* দ্য ডেইলি স্টার কর্তৃক প্রকাশিত "২০১৭ সালে ইউটিউবে শ্রোতাপ্রিয় শীর্ষ ১০ বাংলা গান" তালিকার তিন নম্বর স্থান পায় "তোর প্রেমেতে অন্ধ হলাম"।

গানটি গীতিকার, সঙ্গীত পরিচালক ও সেরা গায়ক বিভাগে বেশ কয়েকটি পুরস্কার অর্জন করে। যার তালিকা নিম্নরূপ-

## তথ্যসূত্র


## বহিঃসংযোগ
* 

বিষয়শ্রেণী:বাংলা চলচ্চিত্রের গান
বিষয়শ্রেণী:বাংলা ভাষার গান
বিষয়শ্রেণী:বাংলাদেশী সঙ্গীত
বিষয়শ্রেণী:২০১৭-এর গান
বিষয়শ্রেণী:চলচ্চিত্রের গান
বিষয়শ্রেণী:জেমসের গান
চ্যাম্পিয়ন (২০০৩-এর চলচ্চিত্র)

***চ্যাম্পিয়ন***  হল ২০০৩ এর একটি বাংলা ক্রীড়া সম্পর্কিত চলচ্চিত্র যার পরিচালক রবি কিনাগী ও প্রযোজনা সংস্থা শ্রী ভেঙ্কটেশ ফিল্মস। মুখ্য ভূমিকায় অভিনয় করেছেন জিৎ এবং শ্রাবন্তী চট্টোপাধ্যায়। ছবিটি জিৎ তৃতীয় এবং শ্রাবন্তী চট্টোপাধ্যায় প্রথম ছবি। এই ছবিটি তেলুগু ছবি থম্মুডু (১৯৯৯) এর পুনঃনির্মাণ ছিল যা আবার ১৯৯৯ সালে হিন্দি ছবি জো জিতা ভোহি সিকান্দার দ্বারা অনুপ্রাণিত ছিল। ছবিটিতে সবকটি গানের কথা লিখেছিলেন গৌতম সুস্মিত এবং সুর করেছিলেন সংগীতকার এস.পি.ভেঙ্কটেশ।

## পটভূমি
ছবির মূল বক্তব্য হল একজন দায়িত্বজ্ঞানহীন ছেলে কীভাবে জীবনের একটি নির্দিষ্ট পর্যায়ে গিয়ে একজন দায়বদ্ধ এবং দায়িত্ববান হতে পারে। এই ছবিতে রাজা (জিৎ) এমন এক কলেজ ছাত্র, যে চিরকাল দুষ্টুমি করে চলছে। তিনি এবং তাঁর সহকর্মী ভোলা, ধোনু এবং কানু সর্বদা ব্যর্থতার তালিকার সবার ওপরে থাকেন। রাজার বড় ভাই রোহিত (সিদ্ধার্থ) ছিল রাজার ঠিক বিপরীত চরিত্র। রোহিত তাদের বাবার ক্যাফেতে কর্মরত এবং পড়াশোনাতেও খুব উজ্জ্বল ছিল। তাদের বাবা সর্বদা অস্থির রাজা থেকে বিরক্ত থাকতেন। এমনকি তার বাবার কাছ থেকে বার বার তিরস্কার পাওয়ার পরেও একগুঁয়ে রাজার কোন প্রকার কোন পরিবর্তন নেই। রাজার একমাত্র সমর্থন করত তাঁর শৈশবের বন্ধু কবিতা, যে গোপনে তাঁকে খুব ভালোবাসত কিন্তু চঞ্চল রাজা এক ধনির মেয়ে রিয়ায়কে পছন্দ করত। রাজা আর এক ধনির ছেলে রনির কাছ থেকে রিয়াকে বাঁচান। কিন্তু পরবর্তীকালে রিয়া রাজাকে প্রত্যাখ্যান করে রনি সাথে বন্ধুত্ব করে। ইতোমধ্যে রোহিত রনির বিপক্ষে আসন্ন কিক বক্সিং চ্যাম্পিয়নশিপের ফাইনালের জন্য কঠোর অনুশীলন শুরু করে। তবে হটাৎ একদিন রোহিতকে রনি ও তার বন্ধুরা আক্রমণ করে এবং আহত করে। গুরুতর অবস্থায় রোহিতকে হাসপাতালে ভর্তি করা হয়। রাজা ভাইয়ের এমন অবস্থা দেখে ভেঙ্গে পড়ে। সে রোহিতের কোচের কাছে যায় এবং তাকে কিক বক্সিং প্রশিক্ষণের জন্য অনুরোধ করলেন। রাজা কঠোর অনুশীলন শুরু করে এবং তার শৈশবের বন্ধু কবিতার সমর্থন সে নিজেকে ম্যাচের জন্য প্রস্তুত করে তোলে। ফাইনাল ম্যাচে সে বিজয়ী হয়ে ট্রফিটি রোহিতকে উত্সর্গ করে।

সাথীর বিশাল সাফল্যের পরে এই চলচ্চিত্রটি থেকে বাংলা চলচ্চিত্র জগতে এক নতুন গতিবেগ নিয়ে জিৎ তার যাত্রা শুরু করার সাথে সাথে, রোহিত (জিৎের বড় ভাই) চরিত্রে সিদ্ধার্থ ব্যানার্জির আরও একটি দুর্দান্ত তরুণ অভিনেতা পেল। সিদ্ধার্থ, যদিও টিভি সিরিয়ালের প্রধান চরিত্রে নিয়মিত মুখ, তুলনামূলকভাবে বড় পর্দায় একজন নবাগত ছিলেন। তাঁর পর্দার উপস্থিতি জিৎের সাথে সমান সমান অভিনয়ে পাল্লা দিয়েছিল। এই ছবিটি থেকে শিল্পকে বাংলা চলচ্চিত্র জগতে পায় আরও এক উদীয়মান অভিনেতা, সাগনিক (রনির ভূমিকায়) যিনি  জিৎ-সিদ্ধার্থের জুটির বিপরীতে দুর্দান্ত কাজ করেছিলেন।

## অভিনয়
প্রধান ভূমিকায় অভিনয় করেছেন (জিৎ), শ্রাবন্তী চট্টোপাধ্যায় এবং অন্যান্য শিল্পীবৃন্দ।

## বহিঃসংযোগ
* 

## তথ্যসূত্র

বিষয়শ্রেণী:২০০৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:রবি কিনাগী পরিচালিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
রাম জন্মভূমি

**রাম জন্মভূমি** (আক্ষরিক অর্থে "রামের জন্মস্থান") রাম জন্মভূমি হল সেই স্থান যেটিকে রামের  জন্মস্থান বলে অনুমান করা হয় , যাকে হিন্দু দেবতা বিষ্ণুর সপ্তম অবতার বলে মনে করা হয় । রামায়ণে বলা হয়েছে যে রামের জন্মস্থানের অবস্থান " অযোধ্যা " নামক একটি শহরে সরায়ু নদীর তীরে । আধুনিক অযোধ্যা উত্তর ভারতের উত্তর প্রদেশ রাজ্যে অবস্থিত।
কিছু হিন্দু দাবি করে যে রামের জন্মস্থানের সঠিক স্থানটি হল যেখানে একসময় বাবরি মসজিদটি বর্তমান উত্তর প্রদেশের অযোধ্যায় দাঁড়িয়ে ছিল ।

## তথ্যসূত্র

## পুস্তকসূচী
* 
* 
* 

## আরও পড়ুন

* 
* 
* 
* 
* 
* 
* 
* 
* 
* 
* 
* Arun Shourie, Arun Jaitley, Swapan Dasgupta, Rama J Jois: The Ayodhya Reference: Supreme Court Judgement and Commentaries. 1995. New Delhi:Voice of India. 
* Arun Shourie, Sita Ram Goel, Harsh Narain, Jay Dubashi and Ram Swarup. Hindu Temples - What Happened to Them Vol. I, (A Preliminary Survey) (1990) 
* 
* 
* 
* History versus Casuistry: Evidence of the Ramajanmabhoomi Mandir presented by the Vishwa Hindu Parishad to the Government of India in December–January 1990-91. New Delhi: Voice of India.
* 

বিষয়শ্রেণী:অযোধ্যা
বিষয়শ্রেণী:দিব্য দেশম্
বিষয়শ্রেণী:রাম